recursal/SuperWikiNEXT-32B huggingface dataset:
இதே பெயரில் 2006 இல் வெளிவந்த திரைப்படம் பற்றி அறிய கள்வனின் காதலி (2006 திரைப்படம்) கட்டுரையைப் பார்க்க.

**கள்வனின் காதலி** 1955 ஆம் ஆண்டு வெளிவந்த தமிழ்த் திரைப்படமாகும்.வி. எஸ். ராகவன் இயக்கத்தில் வெளிவந்த இத்திரைப்படத்தில் சிவாஜி கணேசனும் பானுமதியும் முக்கிய வேடமேற்று நடித்துள்ளனர். இவர்களைத் தவிர டி. ஆர். ராமச்சந்திரன், கே. சாரங்கபாணி, டி. எஸ். துரைராஜ், குசலகுமாரி, எஸ். ஆர். ஜானகி, டி. பாலசுப்ரமணியம், கே. ஆர். செல்லம் ஆகியோரும் இப்படத்தில் நடித்துள்ளனர். தமிழில் புகழ் பெற்ற நாவலாசிரியரான கல்கி கிருஷ்ணமூர்த்தி, 1937 ஆம் ஆண்டு முதல் ஆனந்த விகடன் வார இதழில் தொடராக எழுதிய கள்வனின் காதலி என்னும் சமூகப் புதினமே அதே பெயரில் திரைப்படமாக எடுக்கப்பட்டது.

கதைச் சுருக்கம்
---------------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

கணக்கப்பிள்ளை முத்தையா (சிவாஜி கணேசன்) ஒரு அப்பாவி. தன் தங்கையின் நல் வாழ்வுக்காக தன்னையே வருத்திக் கொள்கிறான். ஆனால் கொடியவர்களால் அவனது தங்கை பாழ்படும் போது சகிக்க முடியாமல் முரடனாகிறான். நடுவில் அவனுக்கு இருக்கும் ஒரே உதவி அவனது காதலி கல்யாணி (பானுமதி). தொடர்ந்து வரும் சோதனைகளால் பொலிசாரால் தேடப்படும் அளவில் முத்தையன் கள்வனாகிறான். கடைசியில் அவன் பொலிசாரால் சுடப்பட்டு இறக்கிறான்.

பாடல்கள்
--------

இப்படத்தில் நான்கு பாடல்கள் இடம்பெற்றிருந்தன. இவற்றுள் கண்டசாலாவும் பானுமதியும் பாடிய 'வெயிற்கேற்ற நிழலுண்டு வீசும் தென்றல் காற்றுண்டு' என்னும் பாடல் பாரசீக மொழியில் உமர் கய்யாம் எழுதிய பாடலொன்றத் தழுவி தேசிக விநாயகம் பிள்ளை தமிழில் எழுதிய பாடலாகும்.

மேற்கோள்கள்
-----------

1. ↑  ராண்டார் கை (22 நவம்பர் 2008). "Kalvanin Kadhali 1954". *தி இந்து*.. பார்த்த நாள்: 29 அக்டோபர் 2016.

வெளியிணைப்புகள்
---------------

* சர்வதேச திரைப்பட தரவுத் தளத்தில்
கட்டிடம் in கோவா, இந்தியாவார்ப்புரு:SHORTDESC:கட்டிடம் in கோவா, இந்தியா
**ஆளுநரின் வளைவு** (*Arch of Viceroy*) என்பது 1599 ஆம் ஆண்டில் இந்தியாவின் கோவாவில் போத்துக்கேய ஆளுநராக இருந்த பிரான்சிஸ்கோ ட காமாவால் அமைக்கப்பட்டது. இவர் வாஸ்கோ டா காமாவின் பேரனாவார். 1954 ஆம் ஆண்டில் இந்த வளைவு சேதமைடைந்தது. பின்னர் மீட்டெடுக்கப்பட்டது. இது கோவாவில் தேசிய முக்கியத்துவம் வாய்ந்த இந்தியத் தொல்லியல் ஆய்வகத்தால் பாதுகாக்கப்பட்ட நினைவுச்சின்னமாக வகைப்படுத்தப்பட்டுள்ளது. 

1940களில் ஆளுநரின் வளைவு
ஆற்றை எதிர்கொள்ளும் வளைவின் பக்கவாட்டில், வாஸ்கோ ட காமாவின் நினைவிடத்தில் ஒரு மான் சின்னம் உள்ளது. இந்த வளைவின் மையத்தில் வாஸ்கோ ட காமாவின் சிலையும் உள்ளது. நகரத்தை நோக்கியுள்ள பக்கத்தில் கிரீடத்தையும் அங்கியையும் அணிந்துள்ளவாறு ஒரு ஐரோப்பிய பெண் சிற்பம் வடிவமைக்கப்பட்டுள்ளது. இந்தச் சிற்பம் ஒரு கையில் வாளையும் மறு கையில் ஒரு திறந்த புத்தகத்தையும் கொண்டுள்ளது.

மேற்கோள்கள்
-----------

1. ↑  "Viceroy's Arch | India Attractions". *Lonely Planet* (ஆங்கிலம்). 2020-07-11 அன்று பார்க்கப்பட்டது.
2. ↑  RoyChoudhury, Indrajit (2018-10-27). "Viceroy's Arch in Old Goa". *Indrosphere* (ஆங்கிலம்). 2020-07-11 அன்று பார்க்கப்பட்டது.
ரேலங்கி 1978 ஆம் ஆண்டு பரத நாட்டிய உடையில்
**ரேலங்கி செல்வராஜா** (1960 – ஆகஸ்ட் 12, 2005) இலங்கையில் இருந்த முன்னணி தமிழ் வானொலி மற்றும் தொலைக்காட்சி அறிவிப்பாளர் ஆவார். தொடக்க நாட்களில் திரைப்பட நடிகையாகவும் இருந்த இவர் ஆகஸ்ட் 12 , 2005 கொழும்பில் அடையாளம் தெரியாத நபர்களால் சுட்டுக் கொல்லப்பட்டார்.

சரிதம்
------

ரேலங்கி யாழ்ப்பாணத்தில் பிறந்து வளர்ந்தவராவார். இவரோடு சேர்த்துக் கொலை செய்யப்பட்ட சின்னதுரை செல்வராஜாவை மணந்தார். இத்தம்பதியினருக்கு பெண் குழந்தை ஒன்று உள்ளது. அக்குழந்தை பெற்றோர்களின் இறப்பின் போது ஒரு வயது மட்டுமே அடைந்திருந்தது.

ஊடகவியலாளராக
------------

1978 இல் இலங்கையில் தயாரிக்கப்பட்ட்ட *தெய்வம் தந்த வீடு* என்ற திரைப்படத்தில் இவர் முதன்மை வேடம் ஏற்று நடித்தார். இதற்காக இவர் சிறந்த நடிகை விருதுக்கு முன்மொழியப்பட்டார். இவர் 1979 ஆம் ஆண்டு யாழ்ப்பாணத்தில் ஒலிபரப்பான மணிக்குரல் வானொலியில் தனது ஊடக வாழ்க்கையை தொடங்கிய ரேலங்கி 1983 வரை அதில் பணியாற்றினார் .1987 இல் இலங்கை ஒலிபரப்புக் கூட்டுத்தாபனத்தில் இணைந்த இவர் 2000 ஆம் ஆண்டு முதல் முதுநிலை அறிவிப்பாளராக பணியாற்றி வந்தார். பின்னர் இலங்கை ரூபவாகினி கூட்டுத்தாபனத்தில் அறிவிப்பாளாராகவும் செய்தி வாசிப்பவராகவும் இணைந்தார். இறப்பின் போது இவர் இ.ரூ.கூ.வில் கட்டற்ற பணியாளராக இருந்தார். இவர் இ.ஒ.கூ.வில் ஒலிபரப்பாகிவரும், ஈழ மக்கள் ஜனநாயகக் கட்சியினால் ஆதரவளிக்கப்படுவதாக சந்தேகிக்கப்படும் *இதயவீணை* நிகழ்ச்சியை தயாரித்து வழங்கி வந்தார். இந்நிகழ்ச்சி தமிழீழ விடுதலைப் புலிகளுக்கும் அவர்களது செயல்களுக்கும் எதிரான கருத்துக்களை கொண்டதாகும்.

| * பா
* உ
* தொ
மனித உரிமைகள்**இலங்கையில் கொலை செய்யப்பட்ட ஊடகவியலாளர்கள்** |
| --- |
| ஐயாத்துரை நடேசன் • பலனதராஜா ஐயர் • கே. எஸ். ராஜா • மயில்வாகனம் நிமலராஜன் • ரிச்சர்ட் டி சொய்சா • தேவிஸ் குருகே • தர்மரத்தினம் சிவராம் • ரேலங்கி செல்வராஜா • நடராஜா அற்புதராஜா • ஐ. சண்முகலிங்கம் • சுப்பிரமணியம் சுகிர்தராஜன் • சின்னத்தம்பி சிவமகாராஜா • சந்திரபோஸ் சுதாகரன் • சம்பத் லக்மால் சில்வா • லசந்த விக்கிரமதுங்க • செல்வராஜா ரஜீவர்மன் |

கொலை
----

ரேலங்கியும் அவரது கணவரும் கணவரின் வணிக நிலையத்தில் இனந்தெரியாத நபரால் துப்பாக்கியால் சுடப்பட்டு கொலை செய்யப்பட்டனர். இலங்கையின் முன்னாள் வெளிநாட்டமைச்சர் லக்ஷ்மன் கதிர்காமர் கொலை செய்யப்பட்ட அதே நாளில் இக்கொலைகளும் நடைபெற்றன. இம்மூன்று கொலைகளுக்கும் விடுதலைப் புலிகள் மீது குற்றஞ்சாட்டப்பட்டாலும் அவர்கள் அதை மறுத்திருந்தார்கள்.

ரேலங்கியின் கணவர் முன்னாள் ஆயுதக்குழுவும் இப்போது அரசியல் கட்சியாக விளங்கும் தமிழர் மக்கள் விடுதலை முன்னணியின் உறுப்பினராவார். இக்கட்சி விடுதலைப்புலிகளுக்கு எதிரான கருத்துக்களைக் கொண்டது என *டெயிலி மிரர்* பத்திரிகை கொலை தொடர்பான செய்திக் குறிப்பில் வெளியிட்டிருக்கிறது.

இவற்றையும் பார்க்க
------------------

* இலங்கை இனப்பிரச்சினைக் காலக்கோடு

ஆதாரங்கள்
---------

1. ↑  யுனெஸ்கோ அறிக்கை
2. 1 2 3  TV reporter killed
3. 1 2 3  "CPJ report on 2005 Killings of Journalist". 2006-10-06 அன்று மூலம் பரணிடப்பட்டது. 2006-11-18 அன்று பார்க்கப்பட்டது.

வெளியிணைப்புகள்
---------------

* UTHR(J) Report பரணிடப்பட்டது 2020-10-03 at the வந்தவழி இயந்திரம்
* Somali-American Media Association report
* Common Wealth Press Union report பரணிடப்பட்டது 2007-11-24 at the வந்தவழி இயந்திரம்
**ஆளுக்கொரு ஆசை** என்பது 2003 ஆம் ஆண்டு வெளியான தமிழ்த் திரைப்படம்.

வகை
---

குடும்பப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

நகரத்தில் வாழும் ஒரு இளைஞனுக்கு மூன்று கனவுகள், அவை முதல் கனவு நன்கு படித்து வேலைக்குச் செல்லும் பெண்ணை மணமுடித்து மனைவியாக்குவது, இரண்டாவது கனவு தனக்கென்று ஒரு சொந்த வீடு கட்டுவது, மற்றும் மூன்றாவது கனவு ஒரே ஒரு குழந்தை மட்டும் பெற்றுக்கொண்டு சிறப்பாக வளர்ப்பது என்பதே. ஆனால், அவனது தாத்தாவுக்கும் பாட்டிக்கும் இதில் விருப்பமில்லை. தங்களது விருப்பத்திற்குகேற்ப ஒரு பெண்ணை அவன் எதிர்பார்க்கும் தகுதிகள் இருப்பதாக பொய் சொல்லி ஏமாற்றி பேரனுக்குக் கட்டி வைக்கிறார்கள். அந்த பெண்ணின் விருப்பம் வீட்டிலேயே இருந்து கணவனுக்கு சேவை செய்வது, கோவில் குளம் செல்வது, நிறைய குழந்தைகள் பெற்றுகொள்வது என இருக்கிறது. மேலும் அவர் படிப்பறிவில்லாத பெண். மனைவியின் ஆசைகள் நிறைவேறுகின்றன, கணவனின் கனவுகள் சிதைகின்றன. வீட்டை வெறுத்து வெளியேறும் அந்த இளைஞனுக்கு வேறொரு பெண்ணின் சகவாசம் கிடைக்கிறது. அங்கேயே தங்குகிறான்.ஆளுக்கொரு ஆசை என்று இருந்தாலும் மனைவியின் முயற்சியால் திரும்பவும் குடும்பத்துடன் இளைஞன் இணைகிறான் என்பதைச் சொல்லும் கதை.

மேற்கோள்கள்
-----------
**ரேணுகா தேவி பர்கடாகி** (*Renuka Devi Barkataki*)(1932 - 2017) என்பவர்அசாமைச் சேர்ந்த ஓர் இந்திய அரசியல்வாதி ஆவார்.

அரசியல்
-------

ரேணுகா 1977 முதல் 1979 வரை பிரதமர் மொரார்ஜி தேசாய் தலைமையிலான ஜனதா கட்சி அரசாங்கத்தில் கல்வி, சமூக நலன் மற்றும் கலாச்சாரத்திற்கான மத்திய அமைச்சராக இருந்தார். 1962-ல், இந்தியத் தேசிய காங்கிரசு வேட்பாளராக பர்பேட்டா மக்களவைத் தொகுதியிலிருந்து மூன்றாவது மக்களவைக்கு உறுப்பினராகத் தேர்ந்தெடுக்கப்பட்டார். 1972-ல், இவர் ஹாஜோ சட்டமன்றத் தொகுதியிலிருந்து அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார். 1977-ல், ஜனதா கட்சி வேட்பாளராக கவுகாத்தி மக்களவைத் தொகுதியிலிருந்து ஆறாவது மக்களவைக்கு உறுப்பினராகத் தேர்ந்தெடுக்கப்பட்டார். பின்னர், இந்திய செஞ்சிலுவைச் சங்கத்தின் அசாம் மாநிலக் கிளையின் கௌரவச் செயலாளராக ஆனார்.

இறப்பு
------

ரேணுகா தேவி காயம் காரணமாக அரசு மருத்துவமனையில் 14 ஆகத்து 2017 அன்று இறந்தார்.

மேற்கோள்கள்
-----------

1. ↑  Assam Legislative Assembly - MLA 1972-78
2. ↑  Members of Sixth Lok Sabha

வெளி இணைப்புகள்
---------------

* பரணிடப்பட்டது 17 ஏப்ரல் 2009 at the வந்தவழி இயந்திரம்
**ஜேம்ஸ் பாங்சாங் கொங்கல் சங்மா** (*James Sangma)* என்பார் (மேற்கு கரோ மலையில் துராவில் பிறந்தார் 1976) மேகாலயா மாநிலத்தைச் சேர்ந்த ஒரு இந்திய அரசியல்வாதி ஆவார். இவர் மேகாலயா அரசாங்கத்தில் தற்போதைய உள்துறை, மாவட்ட குழு விவகாரங்கள், உணவு சிவில் வழங்கல் மற்றும் நுகர்வோர் விவகாரங்கள், சட்டம், மின்சார அமைச்சராக உள்ளார். 2008 ஆம் ஆண்டு மாநிலத் தேர்தலில் தேசிய மக்கள் கட்சி உறுப்பினரான இவர், தனது சகோதரர் கான்ராட் சங்மாவுடன் முதன்முதலில் மாநில சட்டமன்றத்திற்குத் தேர்ந்தெடுக்கப்பட்டார். இவர் மேற்கு கரோ மலை மாவட்டத்தில் உள்ள தாதெங்ரே (விதான் சபா தொகுதி) (எஸ்.டி) தொகுதியிலிருந்து தேர்ந்தெடுக்கப்பட்டார்.

சங்மா மேகாலயாவின் முன்னாள் முதல்வரும், இந்திய மக்களவை சபாநாயகருமான பி. ஏ. சங்மாவின் மகனாவார். இவரது சகோதரி அகதா சங்மா 15வது மக்களவையில் உறுப்பினராகவும், முன்னாள் மத்திய அமைச்சரவையில் அமைச்சராகவும் இருந்தார். இவரது சகோதரர் கான்ராட் சங்மா 2009 முதல் 2013 வரை மேகாலயா சட்டமன்றத்தில் எதிர்க்கட்சித் தலைவர் பதவியை வகித்தார். இவர், துரா மக்களவைத் தொகுதியிலிருந்து நாடாளுமன்ற உறுப்பினராகத் தேர்வானார். இவர் தனது தந்தையின் மரணத்திற்குப் பிறகு நடைபெற்ற இடைத்தேர்தலில் போட்டியிட்டு வெற்றி பெற்றார்.

மேற்கோள்கள்
-----------

1. ↑  "`In Garo Hills, I'm the moon that won't be eclipsed'". *Indian Express*. September 25, 1999. Archived from the original on January 22, 2012. .
2. ↑  "Sangma dynasty gains momentum in Meghalaya". April 23, 2008. Archived from the original on 2009-05-08. .
**ஒப்மான்செக்** (*Johann Centurius Hoffmann Graf von Hoffmannsegg*, ஆகத்து 23, 1766 – திசம்பர் 13, 1849) செருமன் நாட்டு தாவரவியல் அறிஞர். தாவரவியலில் அவரது ஆராய்ச்சிகள், *Hoffmanns* என்று சுருக்கமாக அடையாளமிடப்படுகின்றன.

தாவரவியலாளராக இருந்தாலும், பூச்சியியலும், பறவையியலிலும் தனது ஆராய்ச்சிகளை மேற்கொண்டார். இவர் டெரசுடன் (Dresden) நகரில் பிறந்தார். லைப்சிக் (Leipzig) நகரிலும், கொட்டின்சென் (Göttingen) நகரிலும் கல்வி கற்றார்.

ஆராய்ச்சிகள்
------------

ஐரோப்பாவின் பல இடங்களுக்கும் சென்று, ஆராய்ந்து பல தாவரங்களையும், விலங்குகளையும் சேகரித்தார்.
அதற்காக 1795–1796 ஆண்டுகளுக்கு இடைப்பட்ட நாட்களில், அங்கேரி, ஆசுத்திரியா, இத்தாலி ஆகிய நாடுகளுக்கு ஆராய்ச்சிப் பயணம் செய்தார். பின்னர் போர்த்துகல் நாட்டில், 1797 முதல்1801 வரையிலான 5 ஆண்டுகளில் ஆராய்ச்சிப் பயணம் செய்தார்.

தாவரவியல் பன்னாட்டு விதிகளின் படி, Hoffmannsegg, Johann Centurius என்பவரை, Hoffmanns. என்ற தாவரவியலாளர் பெயர்சுருக்கக் குறியீட்டால், மேற்கோளாகத் தாவரவியல் பெயருக்குப் பின் குறிப்பிடுவர்.

சாதனைகள்
--------

அப்பயண சேகரிப்புகளை, பருன்சுவிக் நகரில் இருந்த இல்லிகெர் என்ற அறிஞருக்கு அனுப்பினார். அதன் மூலம் தனது ஆராய்ச்சியை முழுமையடைய செய்தார். பெர்லின் நகரில், 1804 முதல் 1816 வரையிலான 13 ஆண்டுகளுக்கு பணி புரிந்தார். பெர்லின் நகரின் விலங்கியல் அருங்காட்சியகத்தை, 1809 ஆம் ஆண்டு நிறுவினார். 1815 ஆம் ஆண்டு, அந்நகரின் அறிவியல் பேரவையால் உறுப்பினராக தேர்ந்தெடுக்கப்பட்டார். இல்லிகெர் என்ற அறிஞரை ஆம் ஆண்டு, அருங்காட்சியகக் காப்பாளராக்க முன்மொழிந்தார். அதன் பின்பு, இல்லிகெர்க்கு ஆராயக் கொடுத்த, ஆப்மான்செக்கின் பயணச் சேகரிப்புகள், புருன்சுவிக் நகரிலிருந்து பெர்லினுக்கு மாற்றப்பட்டன.

மேற்கோள்கள்
-----------

1. ↑  International Plant Names Index(IPNI) - Hoffmanns
2. ↑  IPNI, *Hoffmannsegg, Johann Centurius* Invalid `|mode=CS1` (உதவி)
Historic site in பெசாவர்வார்ப்புரு:SHORTDESC:Historic site in பெசாவர்
**பெசாவர் ஆளுநர் மாளிகை** (*Governor's House, Peshawar*) பாக்கித்தான் நாட்டின்]] கைபர் பக்துன்வா மாகாணத்தின் தலைநகரமான பெசாவர் நகரத்தில் அமைந்துள்ள ஒரு வரலாற்றுச் சிறப்புமிக்க கட்டடம் ஆகும். இங்குள்ள இடது பக்க பள்ளிவாசலில் இருந்து தற்போது பூங்காவாக உள்ள பாலா இசார் கோட்டை வரை சுமார் 1.25 கிலோமீட்டர் நீளமுள்ள ஒரு ரகசிய சுரங்கப்பாதை உள்ளது.  பெசாவர் அருங்காட்சியகத்திற்கு அருகில் ஆளுநர் மாளிகை உள்ளது. கைபர் பக்துன்க்வாவின் ஆளுநரின் அதிகாரப்பூர்வ இல்லமாகவும் செயல்படுகிறது. 

20 ஆம் நூற்றாண்டின் தொடக்கத்தில் ஆங்கிலேயர்களால் கவர்னர் மாளிகை அமைக்கப்பட்டது. மர்தான்-சித்ரல் சாலை (லோவாரி கணவாய்), அட்டாக் லாண்டி கோட்டல் இரயில் பாதை, துரோசு கோட்டை ஆகியவற்றுக்கு பொறுப்பான பத்ராசி நகரத்தின் பிரபல பிரித்தானிய ஒப்பந்ததாரர் கான் பகதூர் நவாப் அப்துல் அமீத் கான் இந்த மாளிகையைக் கட்டினார். இந்தியா முழுவதும் கட்டப்பட்ட பிரித்தானிய கட்டிடங்கள் போல பாரம்பரிய கிரேக்க-ரோமன் வடிவமைப்பில் கட்டடத்தை கட்டுவதற்காக இவர் ஒப்பந்தம் செய்யப்பட்டார்.

மேற்கோள்கள்
-----------

1. ↑  Ali, Zulfiqar (March 20, 2016). "Governor's House a burden on exchequer". *DAWN.COM*.
**ஒயிரடை** என்பவர் வடக்கு யுவான் அரசமரபின் ஒரு ககான் ஆவார். இவர் 1415 - 1425இல் ஆட்சி செய்தார். அடய் கானால் தலைமை தாங்கப்பட்ட கிழக்கு மங்கோலியர்களால் தெல்பெக் கான் கொல்லப்பட்டதற்கு அல்லது அதே ஆண்டு மிங் அரசமரபுடனான ஒரு யுத்தத்தில் இறந்ததற்குப் பிறகு ஒயிரட்களின் உதவியுடன் ஒயிரடை அரியணைக்கு வந்தார். இவர் அரிக் போகேயின் நேரடி வழித்தோன்றல் ஆவார். இதன் காரணமாக ஒயிரட் ஆட்சியை முறைமை வாய்ந்ததாக்குவதற்காக இவர் அரியணைக்குக் கொண்டு வரப்பட்டார். ஒயிரடையின் ஆட்சியானது மேற்கு மங்கோலியப் பீடபூமியை மட்டுமே உள்ளடக்கி இருந்தது. எனினும், இவரின் இறப்பிற்கு அருகாமைக் காலத்தில் இது விரிவடைந்தது. இவரது ஆட்சியின் போது மிங் அரசமரபின் உதவியுடன் தோகானால் தலைமை தாங்கப்பட்ட மேற்கு மங்கோலியர்கள் 1422 மற்றும் 1423இல் முறையே அருக்தை சிங்சாங் மற்றும் அடய் கானுக்கு எதிராக இரண்டு முக்கியமான படைப்புகளைத் தொடங்கினர். அருக்தை சிங்சாங் கிழக்கு மங்கோலிய நிலப்பரப்பையும், அடய் கான் மங்கோலிய நிலப்பரப்பையும் கட்டுப்பாட்டில் வைத்திருந்தனர். இந்த இரண்டு படையெடுப்பு முயற்சிகளிலும் இவர்கள் வெற்றி பெற்றனர்.

1425இல் ஒயிரடை கானின் இறப்பிற்குப் பிறகு ஒயிரட்களும், மேற்கு மங்கோலிய இனங்களுக்கும் மத்தியிலான சண்டைகள் கானின் அரியணையைப் பல ஆண்டுகளுக்கு வெற்றிடமாக வைத்திருந்தன.1433இல் ஒயிரட்கள் இறுதியாகத் தைசுன் கானுக்குப் (தொக்தோவா புகா) புதிய கானாக மகுடம் சூட்டினர். இது வரை இந்த வெற்றிடம் நீடித்தது. அதே நேரத்தில், கிழக்கில் ஒயிரட்களின் எதிரிகளான கிழக்கு மங்கோலியப் பழங்குடியினர் அடய் கானை 1425இல் பெரிய கானாக அறிவித்தனர். இது இறுதியாக ஐந்து ஆண்டுகளுக்கு எதிரெதிர் மங்கோலிய இனங்களால் ஆதரவளிக்கப்பட்ட இரண்டு கான்கள் ஒரே நேரத்தில் பதவியில் இருக்கும் நிலையை ஏற்படுத்தியது.

உசாத்துணை
---------

1. ↑  Societas Uralo-Altaica-Ural-Altaische Jahrbücher, Volumes 7–8, p. 191.
**கள்ளில் ஆத்திரையனார்** சங்ககாலப் புலவர்களில் ஒருவர். இவர் பாடிய மூன்று பாடல்கள் சங்கநூல் தொகுப்பில் உள்ளன. 175, 389 எண் கொண்ட இவரது புறநானூற்றுப் பாடல்கள் ஆதனுங்கன் என்னும் வள்ளலைப் போற்றுகின்றன. குறுந்தொகை 293 எண் கொண்ட இவரது பாடலில் ஆதி அருமன் என்னும் மன்னன் குறிப்பிடப்பட்டுள்ளான். இவரது குறுந்தொகைப் பாடல் *கள்ளில்* என்னும் சொல்லுடன் தொடங்குகிறது. இதனால் இந்தப் புலவர் கள்ளில் என்னும் அடைமொழி பெற்றார் ஆதல் கூடும் அல்லது கள்ளில் என்னும் ஊரினர் ஆதலும் கூடும்.

குறுந்தொகை 293
--------------

குளத்தில் பூத்த ஆம்பலால் செய்த தழையாடை இடையிடையே விலகி கால் தொடை தெரியுமாறு உடுத்திக்கொண்டு கொழுநனைக் காண்பதற்கு அவள் (பரத்தை) அவ்வப்போது வருவாள். (அவள் முன்) நான் எளியவள் – என்கிறாள் அவன் மனைவி. அரசன் ஆதி அருமன் நாட்டில் கள்ளைத் தந்து உறவினர்க்கு ஊட்டிய பனைமரம் பின்னர் நுங்கு தந்து உதவும். அதுபோல அவள் ஊட்ட வருவாளே! என்று மனைவி கூறுகிறாள். இப்படி இவரது இந்தப் பாடல் தெரிவிக்கிறது.

புறநானூறு 175
-------------

ஆதனுங்கன் சிறந்த வள்ளல்களில் ஒருவன். இவனது வள்ளண்மையைப் பாடும் பாடல் இது.

ஆதனுங்கனை இவர் 'அறத்துறை' என்கிறார். நீர்த்துறை அனைவருக்கும் பயன்படும். அதுபோல இவன் அறத்துறை அனைவருக்கும் பயன்படும்.

'எந்தை வாழி ஆதனுங்க! என் நெஞ்சம் திறப்போர் நின்(னைக்) காண்குவரே. நின்(னை) யான் மறப்பின், மறக்குங்காலை என் உயிர் யாக்கையிற் பிரியும். (எப்)பொழுதும் என்(னை) யான் மறப்பின் மறக்குவென்' என்று நெஞ்சுருகப் பாராட்டுகிறார்.

புலவரால் தன்னை மறந்திருக்க முடியுமாம். ஆதனுங்கனை மறந்திருக்க முடியாதாம். அவனை மறந்தால் புலவரின் உயிர் பிரிந்துவிடுமாம். என்னே ஈடுபாடு!

### மோரியர்

'விண் பொரு நெடுங்குடைக் கொடித்தேர் மோரியர் திண் கதிர்த் திகிரி திரிதரக் குறைத்த உலக இடைக்கழி அறைவாய்'

மலைத்தொடர்களுக்கு இடையே இருக்கும் இடைவெளி நிலம் 'இடைக்கழி' அத்தகைய இடைக்கழி வழியே மோரியர் தென்னகத்துக்குள் நுழைந்தனர். கொடி கட்டிய தேரில் வந்தனர். தேர்ச்சக்கரம் செல்ல மலையில் வழி உண்டாக்கினர். அதற்கு 'அறைவாய்' என்று பெயர். அறைவாய் என்பது மலையை வெட்டி உண்டாக்கிய வழி. அந்த அறைவாய்க்கு இடையே காலையில் சூரியன் தோன்றுவது போல அறத்துறையில் ஆதனுங்கன் தோன்றினான் என்கிறார் புலவர்.

புறநானூறு 389
-------------

இந்தப் பாடலில் ஆதனுங்கன் பாராட்டப்பட்டுள்ளான். புலவர் இந்தப் பாடலில் 'ஆதனுங்கன் போல நீயும் ... நன்கலம் நல்குமதி' என்று பாடுகிறார். பாடலில் வேங்கடங் கிழவோன் முதியன் என்பவனிடம் புலவர் பரிசில் வேண்டுவது தெளிவாக உள்ளது.

கோடை என்பது நுங்கின் கண்ணைத் தோண்டி நுங்கு உண்ணும் காலம். வேம்பு காய்க்கும் காலம். இத்தகைய கோடைகாலக் காலை வேளையில் புலவர் தன்னை நினைக்கமாட்டார்களா என்று ஆதனுங்கன் ஏங்குவானாம்.

### வேங்கட நாட்டு மக்கள்

முதியன் வேங்கட நாட்டு மன்னன். அவன் நாட்டு மக்கள் பெண்யானை புலம்பும்படி விட்டுவிடு அதன் கன்றுகளைக் கயிற்றால் கட்டிக் கொண்டுவந்து ஊர் மன்றத்தில் கட்டிவைப்பார்களாம்.

### முன்னவிலக்கு அணி

'ஏலா வெண்பொன் போருறு காலை' (=காலை)

பொன்னைச் சூடிக்கொள்ளலாம். சூடிக்கொள்ளமுடியாத பொன் என்பது காலை நேரம். பொன் செந்நிறம் கொண்டது. காலை நேரத்தில் செந்நிறம் வெண்மையாக மாறுவதால் அது வெண்பொன் காலம். இந்த ஏலா வெண்பொன் போர்த்திக்கொள்ளும் காலம் காலை வேளை.

அடிக்குறிப்பு
-------------

1. ↑  
கள்ளின்(ல்) கேளிர் ஆர்த்திய, உள்ளூர்ப்  

பாளை தந்த பஞ்சிஅம் குறுங் காய்  

ஓங்கு இரும் பெண்ணை நுங்கொடு பெயரும்  

ஆதி அருமன் மூதூர் அன்ன,  

அய வெள்ளாம்பல் அம்பகை நெறித் தழை  

தித்திக் குறங்கின் ஊழ் மாறு அலைப்ப,  

வருமே சேயிழை, அந்தில்  

கொழுநற் காணிய; அளியேன் யானே!
பனை மரத்திலிருந்து இறக்கிய பனங்கள்
 பனை மரத்துக் கள்.
தென்னை மரத்திலிருந்து **கள்** இறக்குவதைக் காட்டும் 1855இல் வரையப்பட்ட ஓவியம். அருகே மனிதர்கள் இறக்கிய கள்ளைக் குடிக்கிறார்கள்
**கள்** (ஆங்கில மொழி: *toddy*, கன்னடம்: ಕಲ್ಲು,தெலுங்கு: కల్లు, மலையாளம்: കള്ള്, இந்தி: ताड़ी) என்பது பனை, தென்னை போன்ற மரங்களிலிருந்து உற்பத்தி செய்யப்படும் ஒரு வகையான போதை ஏற்படுத்தும் பானம் ஆகும். பனை அல்லது தென்னை மரங்களின் பாளையினை வெட்டி அதிலிருந்து வடியும் பால் போன்ற திரவம் மண் பானைகளில் சேகரிக்கப்படுகிறது. இந்தப் பானம் புளிப்பு கலந்த சுவையுடன் உள்ளது. இதை அருந்துபவர்களுக்குப் போதை ஏற்படுகிறது. இதனால் தமிழ்நாட்டில் பனங்கள் மற்றும் தென்னங்கள் மதுபானங்களில் ஒன்றாக உள்ளது. மேலும் கள் அருந்துவதற்குத் தடை செய்யப்பட்டுள்ளது. எனவே தமிழ்நாட்டில் பனங்கள் மற்றும் தென்னங்கள் உற்பத்தி செய்யப்படுவதில்லை.

பனங்கள்
-------

பனைமரம் பூ பூக்கும் தருணத்தில் பனைமரத்தின் உச்சியில் பனையோலைகளுக்கிடையே உருவாகும் *பாளை* என்ற விழுதை சரியான முறையில் சீவி, அதனை ஒரு சிறிய மண் பாண்டத்தில் உள்ளிட்டு, மண் பாண்டத்தின் கழுத்துப் பகுதியில் கயிற்றால் கட்டிப் பின் மரத்துடன் கட்டுவர். மண் பாண்டத்தில் குருத்தில் இருந்து சொட்டு சொட்டாக வடியும் பனை நீரே பனங்கள்ளு ஆகும்.

பனங்கள்ளை அதிகமாக அருந்தினால் போதை உண்டாகும். பனங்கள்ளுடன் சிறிது சுண்ணாம்பு சேர்த்தால் அதுவே பதநீர் எனும் இனிப்பான பானமாகும். கோடைகாலத்தில் பதநீரை தினமும் அளவுடன் குடித்தால் உடலில் உள்ள உஷ்ணத்தை நீக்கிக் குளிர்ச்சியைத் தர வல்லது. வாய்ப்புண், குடல் புண்கள் ஆற்றும் குணமுடையது.

பனங்கள்ளிலிருந்து பனங்கருப்பட்டி, பனங்கற்கண்டு, பனஞ்சக்கரை போன்ற இனிப்பு பண்டங்கள் தயாரிக்கப்படுகிறது. பனங்கருப்பட்டி பால், காபி, தேநீரில் கலந்து குடிக்கப் பயன்படுகிறது. மேலும் இனிப்புத் தின்பண்டங்கள் செய்ய பனங்கருப்பட்டி பயன்படுகிறது.

ஆப்பிரிக்கா மற்றும் ஆசியாவின் பல்வேறு பகுதிகளிலும் மக்கள் கள் குடிக்கிறார்கள். கள் உற்பத்தி செய்வது சில பனை இனங்கள் அருகி வரும் நிலைக்குத் தள்ளப்பட்டதற்குக் காரணமாகலாம் (எ.கா. சிலி நாட்டு பனை). ஆனால், சிறிய அளவில் கள் உற்பத்தி செய்பவர்களாலும், தனிப்பட்ட விவசாயிகளாலும் வீட்டு வருமானத்திற்காக "கள்" மரங்கள் வளர்ப்பது இவ்வகை மர இனங்கள் பாதுகாப்பிற்கு வித்திடலாம்.

மேற்கோள்கள்
-----------

1. ↑  Rundel, Philip W. "The Chilean Wine Palm". 2006-01-04 அன்று மூலம் பரணிடப்பட்டது. 11 சூன் 2014 அன்று பார்க்கப்பட்டது.
2. ↑  "பனை மரங்களில் கள் பானைகள் அகற்றம்". 31 March 2014.. பார்த்த நாள்: 11 சூன் 2014.
3. ↑  C. Michael Hogan. 2008. *Chilean Wine Palm: Jubaea chilensis*, GlobalTwitcher.com, ed. N. Stromberg பரணிடப்பட்டது 2012-10-17 at the வந்தவழி இயந்திரம்
4. ↑  Confirel:Sugar Palm Tree - Conservation of natural heritage retrieved on 15 April 2012
**டேவிட் ஆயர்** (ஆங்கில மொழி: *David Ayer*) (பிறப்பு: சனவரி 18, 1968) என்பவர் அமெரிக்க நாட்டு திரைப்பட திரைப்பட இயக்குனர், திரைக்கதை ஆசிரியர் மற்றும் திரைப்பட தயாரிப்பாளர் ஆவார். இவர் 2000 ஆம் ஆண்டு முதல் லாஸ் ஏஞ்சல்ஸை மையமாக வைத்து, கும்பல் மற்றும் காவல் ஊழலைக் கையாளும் குற்றப் படங்களைத் தயாரிப்பதில் பெயர் பெற்ற அமெரிக்கத் திரைப்படத் தயாரிப்பாளர் ஆவார்.

இவர் டிரெய்னிங் டே (2001), தி பாஸ்ட் அண்ட் தி பிரியஸ் (2001), எஸ்.டபிள்யூ.ஏ.டி. (2003) போன்ற திரைப்படங்களில் திரைக்கதை ஆசிரியராகவும், ஹார்ஷ் டைம்ஸ் (2005), சபோடேஜ் (2014) போன்ற படங்களில் இயக்குனராகவும் பணியாற்றியதன் மூலம் அறியப்படும் நபர் ஆவார். அத்துடன் இவர் 2016 ஆம் ஆண்டில் டிசி நீட்டிக்கப்பட்ட பிரபஞ்சத்தில் இருந்து சூசைட் ஸ்க்வாட் என்ற மீநாயகன் படத்தை இயக்கினார், பின்னர் நெற்ஃபிளிக்சுக்காக நகர்ப்புற கற்பனை படமான 'பிரைட்' (2017) Netflix picked up the film for a $90 million deal. என்ற திரைப்படத்தை இயக்கியுள்ளார். இவர் இரண்டு முறை நடிகர் சயா லபஃப் உடன் இணைந்து பணியாற்றியுள்ளார்: முதலில் இரண்டாம் உலகப் போர் படமான ஃபியூரி (2014), பின்னர் குற்றவியல் திரில்லர் படமான 'தி டேக்ஸ் கலெக்டர்' (2020) போன்றவை ஆகும். இவர் சில திரைப்படங்களில் சிறு வேடங்களிலும் நடிகராக நடித்துள்ளார் என்பது குறிப்பிடத்தக்கது.

மேற்கோள்கள்
-----------

1. ↑  Fleming, Mike Jr. (April 17, 2018). "Cathy Yan Is Warner Bros' Choice To Direct Margot Robbie in Next Harley Quinn Film". *Deadline Hollywood*. April 17, 2018 அன்று மூலதளத்திலிருந்து பரணிடப்பட்டது எடுக்கப்பட்டது. April 17, 2018 அன்று பார்க்கப்பட்டது.
2. ↑  Goldberg, Matt (March 2, 2016). "Will Smith and David Ayer Reteam for Bright with Joel Edgerton". *Collider*.
3. ↑  Kroll, Justin (March 3, 2016). "Will Smith, David Ayer Reteaming on Max Landis Spec 'Bright'". *Variety*. .
4. ↑  Goldberg, Matt (March 18, 2016). "Netflix Makes Mammoth Deal for David Ayer's 'Bright' Starring Will Smith". *Collider.com*.
5. ↑  Fleming, Mike Jr. (January 3, 2018). "Netflix Firms 'Bright' Sequel With Will Smith". *Deadline Hollywood*. January 4, 2018 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் டேவிட் ஆயர்
வல்சாடு வட்டம், இந்திய மாநிலமான குஜராத்தின் வல்சாடு மாவட்டத்தில் உள்ளது.

அரசியல்
-------

இந்த வட்டம் முழுவதும் வல்சாடு மக்களவைத் தொகுதிக்கு உட்பட்டது. இந்த வட்டத்தில் உள்ள சில ஊர்கள் தரம்பூர் சட்டமன்றத் தொகுதியிலும், மற்ற சில ஊர்கள் வல்சாடு சட்டமன்றத் தொகுதியிலும் சேர்க்கப்பட்டுள்ளன.

மக்கள்
------

இந்த வட்டத்துக்கான மக்கள்தொகை விவரங்கள்:

| விவரம் | ஆண்கள் | பெண்கள் | மொத்தம் |
| --- | --- | --- | --- |
| மக்கள் | 212,179 | 202,961 | 415,140 |
| பிற்படுத்தப்பட்டோர் | 5,517 | 5,370 | 10,887 |
| பழங்குடியினர் | 73,537 | 73,793 | 147,330 |
| கல்வியறிவு உடையோர் | 178,465 | 156,440 | 334,905 |
|

போக்குவரத்து
------------

இந்த வட்டத்தில் உள்ள பெரும்பாலான ஊர்கள் மாவட்ட சாலையின் மூலம் இணைக்கப்பட்டுள்ளன. இந்த வட்டத்தின் ஊடாக மாநில நெடுஞ்சாலைக்கும், தேசிய நெடுஞ்சாலைக்கும் வழியமைக்கப்பட்டுள்ளது. வல்சாடில் தொடருந்து நிலையம் உள்ளது.

சான்றுகள்
---------

1. ↑  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.
2. ↑  வல்சாடு வட்டம் - விவரங்கள் : இந்திய மக்கள்தொகை கணக்கெடுப்புத் துறையின் இணையத்தளம் (ஆங்கிலத்தில்)

இணைப்புகள்
----------

விக்கிமீடியா பொதுவகத்தில்,  
 ***category:Valsad***   
என்பதின் ஊடகங்கள் உள்ளன. 

* வல்சாடு வட்டத்தைப் பற்றி - அரசு இணையத்தளம் பரணிடப்பட்டது 2015-11-30 at the வந்தவழி இயந்திரம்
* வல்சாடு மாவட்ட ஆட்சியரின் தளம் பரணிடப்பட்டது 2008-05-13 at the வந்தவழி இயந்திரம்
**ராண்டல் கெய்த் ஆர்டன்** (Randal Keith Orton ( பிறப்பு: ஏப்ரல் 1, 1980) என்பவர் ஓர் அமெரிக்க தொழில்முறை மற்போர் வீரர் மற்றும் பகுதிநேர நடிகர்.  இவர் உலக மற்போர் மகிழ்கலை நிறுவனத்துடன் ஒப்பந்தமாகி அதில் உள்ள சுமாக்டவுன் எனும் நிகழ்ச்சியில் கலந்துகொண்டு வருகிறார்.

ஆர்டன் இவர்களின் வம்சாவளியில்  இருந்து வந்த மூன்றாம் தலைமுறை மற்போர் வீரர் ஆவார். இதற்கு முன்பாக பாப் ஆர்டன் , கவ்பாய் பாப் ஆர்டன் மற்றும் அவரது மாமா பேரி ஆர்டன் ஆகியோர் இதற்கு முன்பாக தொழில்முறை குத்துச் சண்டையில் கலந்து கொண்டுள்ளனர். தொழில்முறை மற்போரில் கலந்துகொள்வதற்கு முன்பாக இவர் மத்திய மிசோரியில் உள்ள மற்போர் கழகத்தில் ஒரு மாதம் மற்போர் பயிற்சியில் ஈடுபட்டார். பின்பு ஓஹியோ வேலி ரெஸ்லிங்கில் கலந்துகொண்டார். அங்கு நடைபெற்ற போட்டிகளில் வெற்றிபெற்று இருமுறை வாகையாளர் பட்டம் பெற்றார்.

உலக மற்போர் மகிழ்கலை நிறுவனத்தில் ஒப்பந்தமான சில காலத்தில் இவர் டிரிபிள் எச், ரிக் பிளயர் ஆகியோர்  அடங்கிய *இவோல்யூசனில்*  ஒருவராகி கண்டங்களுக்கிடையேயான வாகை (*இண்டர் காண்டிநண்டல் சாம்பியன்சிப் )* பட்டம் பெற்றார்.அது அந்த நிறுவனத்தில் அவர் பெற்ற முதல் வாகையாகும். மேலும் மற்போரில் புகழ்பெற்ற முன்னாள் வீரர்களைத் தாக்கியதன் மூலம் இவர் *லெஜண்ட் கில்லர்*  எனும் புனைப் பெயர் இவருக்கு கிடைத்தது. கிறிஸ் பென்வா என்பவருக்கு எதிரான உலக மற்போர் வாகையாளர் பட்டத்திற்கான போட்டியில் வெற்றி பெற்றார். அப்போது அவருக்கு வயது 24. இதன் மூலம் மிகக் குறைந்த வயதில் இந்தப் பட்டம் பெற்ற வீரரானார். 2008 ஆம் ஆண்டில் கோடி ரோட்ஸ் மற்றும் டெட் டிபியஸ் ஆகியோர் அடங்கிய *தெ லெகசி*  எனும் குழுவைத் துவங்கினார். பின் 2010 ஆம் ஆண்டில் அந்த கலைந்த பின் மீண்டும் ஒற்றையர் போட்டிகளில் 2013 முதல் 2015 வரை டிரிபிள் எச்சுடன் இணைந்து *தி அத்தாரிட்டி* என அறியப்பட்டார். அப்போது உலக மற்போர் மகிழ்கலை நிறுவனத்துன் முகமாக அறியப்பட்டார். பின் *வியாட் பேமிலியுடன்* இணைந்து ஒட்டு வாகையாளர் பட்டம் பெற்றார். பின்னர் 2018 ஆம் ஆண்டில் அமெரிக்க ஐக்கிய வாகையாளர் பட்டத்தினை முதல் முறையாக வென்றார். ஆர்டன் ஒன்பது முறை உலக மற்போர் வாகையாளர் பட்டத்தினையும் நான்கு முறை உலக மிகு எடை வாகையாளர் பட்டத்தினையும் பெற்றுள்ளார். 2013 ஆம் ஆண்டில் டேபில்ஸ் லேடர்ஸ் மற்றும் சேர்ஸ் நிகழ்ச்சியில் ஆன் சீனாவினை வீழ்த்தி மீண்டும் உலக மற்போர் வாகையாளர் ஆனார்.

மேலும் டிரிபிள் எச் , ரிக் பிளயர் மற்றும் ஜான் சீனாவிற்கு அடுத்தபடியாக அதிக முறை உலக மற்போர் வாகையாளர் பெற்றவராவார். 2013 ஆம் ஆண்டில் நடைபெற்ற *மணி இன் தெ பேங்க், 2019 மற்றும் 2017 இல் நடைபெற்ற ராயல் ரம்பிள் போட்டிகளில் வென்றுள்ளார்.* ரெசில்மேனியாவின் 24 மற்றும் 30ஆம் ஆண்டுகள் நிகழ்ச்சி உள்ளிட்ட பல நிகழ்ச்சிகளில் முக்கிய போட்டிகளில் விளையாடியுள்ளார்.

ஆரம்பகால வாழ்க்கை
-----------------

ராண்டல் கெய்த் ஆர்டன் ஏப்ரல் 1, 1980 இல் நாக்ஸ்வைல், டென்ன்சில் பிறந்தார். இவரின் தாய் எலைன் தந்தை பாப் ஆர்டன் ஒரு முன்னாள் தொழில்முறை மற்போர் வீரர் பாப் ஆர்டன் ஜூனியர் ஆவார். இவர் பாப் ஆர்டரின் பேரன் ஆவார்.

சான்றுகள்
---------

1. ↑  "Randy Orton bio". உலக மற்போர் மகிழ்கலை நிறுவனம். April 26, 2011 அன்று பார்க்கப்பட்டது.
2. ↑  Oliver, Greg (2007). *The Pro Wrestling Hall of Fame: The Heels*. ECW Press. பக். 205. பன்னாட்டுத் தரப்புத்தக எண்:1-55022-759-9. .
**கள்ளோ காவியமோ** என்பது மு. வரதராசன் எழுதிய ஒரு தமிழ்ப் புதினம். ஒரு பெண் பிறந்தது முதல் இறுதி வரையிலும் படும் துன்பத்தையும் ஒரு பெண்ணுக்கு வாழ்வில் இறுதிக் காலம் வரை நிழல் போலத் தொடர்ந்து வரும் உறவைப் பற்றியும் இந்நாவலில் காட்டியுள்ளார் நாவலாசிரியர்.

கதைச்சுருக்கம்
--------------

தாயை இழந்து, குடிகாரத் தந்தையினால் பயனின்றி அத்தையின் முரட்டுக் கெடுபிடிக்குள் வாழ்க்கை நடத்தும் சிறுமியாக மங்கை. தற்செயலாகத் தொடர்வண்டி நிலையத்தில் எதிர்கொள்ளும் குடும்பத்தோடு வெளியூர் சென்று அக்குடும்பத்தினரின் வீட்டு வேலைக்காரியாகிறாள். அவ்வீட்டுப் பெரியவரின் தூண்டுதலின் பேரில் எழுதவும் படிக்கவும் கற்றுக்கொள்கிறாள். செய்தித்தாள்களையும் வார, மாத இதழ்களையும் படித்து உலக ஞானம் பெறுகிறாள். பெரியவரின் மகனான அருளப்பனும் மங்கையும் தத்தமக்குள் மெளனமாகக் காதல் வளர்க்கின்றனர் சொல்லிக்கொள்ளாமலேயே. திடீரென்று அருளப்பனின் சகோதரிக்கு வீட்டு வேலைக்காக மங்கை இடம்பெயர்க்கப்படுகிறாள். மனப்போராட்ட்த்துடன் மங்கை பெங்களூர் அடைகிறாள். வேலைக்காரியாகத் தன் பணியைத் தொடர்கிறாள். அருளப்பனின் தந்தைக்கு இருவரின் காதலும் தெரிய வர, மங்கையை வரவழைத்து இருவருக்கும் மணம் செய்துவைத்து தனிவீட்டில் குடிவைக்கிறார். மகிழ்வான இல்வாழ்வின் அடையாளமாகத் தேன்மொழி பிறக்கிறாள்; வளர்கிறாள். எதிர்பாராத சூழலில் மங்கை மீது அருளப்பனுக்கு மனக்கசப்பு ஏற்பட மங்கை கணவனையும் தேன்மொழியையும் விட்டுப் பிரிந்து பம்பாய் செல்கிறாள். அங்கொரு மார்வாடியின் துணையோடு அவரின் உணவு விடுதியில் வடநாட்டுப் பெண்ணுருவில் மேற்பார்வையாளராகிறாள். மங்கையின் பிரிவிற்குப் பிறகு, அருளப்பன் தன்மீதான தவறை உணர்கிறான். ஆண்டுகள் கழிந்தும் மங்கை திரும்பவில்லை. மங்கை இறந்துவிட்டதாகத் தேன்மொழி நம்பவைக்கப் படுகிறாள். பணிநிமித்தமாகப் பம்பாய் செல்லும் அருளப்பன் எதிர்பாரா விதமாக உணவுவிடுதியொன்றில் வடநாட்டுப் பெண் உருவில் மேற்பார்வையாளராக இருக்கும் மங்கையைச் சந்திக்கிறான். இருவரும் ஊர் திரும்புகின்றனர். மருமகளை மனதார வரவேற்கிறார் பெரியவர். மகள் தேன்மொழியோ மங்கையைச் சிறிதும் ஏற்க மறுக்கிறாள். மங்கை, மன உளைச்சலால் நோய்வாய்ப்படுகிறாள். அவள் மரணிக்கும் பொழுதில் மகள் தேன்மொழி "அம்மா" என்றழைக்கிறாள். கதை நிறைவடைகிறது.

விருதுகள்
---------

* தமிழ்நாடு அரசின் பரிசு பெற்றது.

மேற்கோள்கள்
-----------

1. ↑  tamilvu.org
சிட்னி அருங்காட்சியத்தில் வைக்கப்பட்டுள்ள Muttaburrasaurus langdoni எலும்புக் கூடு.  

முட்டாபுறாசரின் மீளுருவாக்கப்பட்ட மாதிரி வரைபடம்.  

**முட்டாபுறாசர்** (Muttaburrasaurus) என்பவை புள்ளடியின தாவரவுண்ணி இடைனோசர் விலங்கினம் ஆகும். இவ் விலங்கினம் 99.6 மில்லியன் ஆண்டுகளுக்கு முன் இன்றைய வடகிழக்கு ஆஸ்திரேலியாவில் சீமைச்சுண்ண பெருங்காலத்தின் தொடக்கத்தில் வாழ்ந்தவை.இவ் விலங்கினம் இராப்தோதோன்றிதை (Rhabdodontidae) குடும்பத்தைச் சேர்ந்த இகுவானோதோன்றியன் (iguanodontian) மரபைச் சேர்ந்தவை ஆகும்.  மின்மி என்ற இடைனோசர் வகையைப் போலவே இவ் விலங்கினங்களின் முழுமையான எலும்புக் கூடுகள் கிடைத்திருக்கின்றது.

பெயர்க் காரண்ம்
---------------

ஆஸ்திரேலியாவின் குவின்லாந்து மாகாணத்தில் முட்டாபுறா என்ற இடத்திலேயே முதன்முறையாக இவ் விலங்கினத்தின் எலும்புக் கூடு கண்டறியப்பட்டது. அதனாலேயே இவற்றுக்கும் முட்டாபுறாசர் என பெயரிடப்பட்டுள்ளது.

குறிப்புகள்
-----------

1. ↑  Holtz, Thomas R. Jr. (2012) *Dinosaurs: The Most Complete, Up-to-Date Encyclopedia for Dinosaur Lovers of All Ages,* Winter 2011 Appendix.
2. ↑  McDonald, A.T.; Kirkland, J.I.; DeBlieux, D.D.; Madsen, S.K.; Cavin, J.; Milner, A.R.C.; Panzarin, L. (2010). "New Basal Iguanodonts from the Cedar Mountain Formation of Utah and the Evolution of Thumb-Spiked Dinosaurs". *PLoS ONE* **5** (11): e14075. doi:10.1371/journal.pone.0014075. பப்மெட்:21124919.
**கிரோன் அனுபம் கெர்** (Kirron Anupam Kher) "கிரன்" என்ற பெயருடன்  1955 ஜூன் 14 அன்று பிறந்த ஒரு இந்திய நாடக, திரைப்படம் மற்றும் தொலைக்காட்சி நடிகை, தொலைக்காட்சி நிகழ்ச்சி நடத்துபவர் மற்றும் பாரதிய ஜனதா கட்சியின் உறுப்பினர் ஆவார். மே 2014 இல், இந்திய நாடாளுமன்றத்தின் மக்களவைக்கு, சண்டிகர் தொகுதியிலிருந்து தேர்ந்தெடுக்கப்பட்டார்.

குடும்பம்
---------

கிரன் கெர் 14 ஜூன் 1955 இல் ஒரு ஜாட் சீக்கிய குடும்பத்தில் பிறந்தார், சண்டிகரில் வளர்ந்தார். அவரது பெற்றோர்களால் "கிரன்" என்ற பெயரிடப்பட்டது, அவருடைய முழுப்பெயர் "கிரன் தாக்கர் சிங்" என்பதாகும். கவுதம் பெர்ரிக்கு தனது முதல் திருமணத்தின் போது, அவர் "கிரன் பெர்ரி" என்று அழைக்கப்பட்டார். அனுபம் கெருடன் திருமணம் செய்தபோது, அவர் தனது முதல் பெயரை மறுபடியும் தனது கணவரின் குடும்பத்தோடு சேர்த்து, "கிரண் தாக்கர் சிங் கெர்" என்று மற்றிக்கொண்டார். பின்னர் எண் சோதிடத்தை நம்பினார் ,மற்றும் 2003இல் தனது 48 வய்தில் எண் கணித அடிப்படையில் தனது பெயரை "கிரன் என்பதிலிருந்து "கிரோன்" என் மாற்றிகொ கொண்டார். அவர் தனது ஆரம்பப் பெயர்களை கைவிட்டு, "கிர்ரோன் கெர்" என்று அறியப்பட்டார். அவர் சில நேரங்களில் "இந்தியாவின் பாட்டி" என்று அழைக்கப்படுகிறார்.

### இளமைப் பருவம்

கிரோன் மத்தியப் பிரதேச மாநிலத்தில் உள்ள ஜபல்பூரில் தனது பள்ளி படிப்பை மேற்கொண்டார். ம்ற்றும் சண்டிகரில் படிப்பைத் தொடர்ந்தார், மேலும் சண்டிகர், பஞ்சாப் பல்கலைக்கழகத்தில் இந்திய நாடகத்துறையில் பட்டம் பெற்றார். பின்னர் அவர் மும்பை சார்ந்த தொழிலதிபராக கௌதம் பெர்ரியை மணந்தார்,அவருக்கு சிக்கந்தர் கெர் என்ற ஒரு மகன் இருக்கிறார்.

அரசியல்
-------

பாரதிய ஜனதா கட்சியின் உறுப்பினராக இருந்து மே 2014 இல்,இந்திய நாடாளுமன்றத்தின் மக்களவைக்கு, சண்டிகர் தொகுதியிலிருந்து தேர்ந்தெடுக்கப்பட்டார்.

விமர்சனம்
---------

சண்டிகரில் ஒரு ஆட்டோ ரிக்சா ஓட்டுனர் மற்றும் அவரது கூட்டாளிகளால் ஒரு பெண் கும்பல் பாலியல் வல்லுறவுக்கு உட்படுத்தப்பட்ட பின்னர், பெண்கள் அந்நியர்களோடு பயணம் செய்வதை தவிர்க்க வேண்டும் என்று இவர் கூறுயது எதிர்க்கட்சிகள் மற்றும் சமூக ஊடகங்களின் விமர்சனங்களை பெற்றது.

குறிப்புகள்
-----------

1. ↑  "Always there, from tiny steps to big leaps". Archived from the original on 10 December 2008. 2008-11-29 அன்று பார்க்கப்பட்டது.CS1 maint: BOT: original-url status unknown (link) *இந்தியன் எக்சுபிரசு*, 12 May 2002.
2. ↑  "Sikandar is blessed to have Anupam as his stepfather: Kiran Kher". The Times of India. 25 February 2014. 28 February 2014 அன்று பார்க்கப்பட்டது.
3. ↑  "Distinguished Alumni". Panjab University. 2011-10-04 அன்று மூலம் பரணிடப்பட்டது. 2014-03-15 அன்று பார்க்கப்பட்டது.
4. ↑  Numerology: Bust or boom? பரணிடப்பட்டது 2013-06-28 at Archive.today *Times of India*, 20 August 2003.
5. ↑
6. ↑  Kiran Kher on her son, Sikander *ரெடிப்.காம்*, 2 June 2008.
7. ↑  "Trying to get Film City for Chandigarh soon: Kirron Kher | Business Standard News". Business-standard.com. 2014-08-25. 2014-12-01 அன்று பார்க்கப்பட்டது.
8. ↑  "Never Blamed Or Shamed Gang-Rape Survivor, Says Kirron Kher After Outrage". .
9. ↑  "Kirron Kher shames Chandigarh rape victim, enraged Twitterati erupt". .

வெளி இணைப்புகள்
---------------

விக்கிமீடியா பொதுவகத்தில்,  
 ***கிரோன் கெர்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Kiron Kher
கள்ளூர் என்னும் ஊரில் அறங்கூறவையம் ஒன்று இருந்தது. அதில் வீறுசால் மக்களே தீர்ப்பு வழங்கிவந்தனர். 

ஒருமுறை ஒரு கயவன் ஒரு அழகியைப் பலவந்தமாகத் துய்த்துவிட்டான். அந்தப் பெண் கள்ளூர் அவையத்தில் முறையிட்டுக்கொண்டாள். அவையத்தார் வினவியபோது அழகைச் சூறையாடிய அந்தக் கயவன் அவளை அறியேன் என்று சூளுரைத்தான். 

அவையத்தார் அறிந்த சாட்சியாளர்களிடம் கேட்டறிந்து உண்மையைத் தெரிந்துகொண்டனர். கயவனின் சுற்றத்தாரை அழைத்தனர். கயவனின் சுற்றத்தாரே கயவன் தலையில் கொதிக்கும் சுண்ணாம்பு நீற்றைக் கொட்டும்படி செய்தனர். 

கயவன் உடலெல்லாம் தீக்காயம். அதனைக் கண்டு ஊரார் நகைத்தனர். 

பாடல்   

காண் தகத்
தொல்புகழ் நிறைந்த பல்பூங் கழனிக்
கரும்பு அமல் படப்பைப் பெரும்பெயர்க் கள்ளூர்த்
திருநுதல் குறுமகள் அணிநலம் வவ்விய
அறனிலாளன் அறியேன் என்ற
திறன் இல் வெஞ்சூள் அறிகரி கடாஅய்,
முறியார் பெருங்கிளை செறியப் பற்றி
நீறுதலைப் பெய்த ஞான்றை
வீறுசால் அவையத்து ஆர்ப்பினும் பலவே.
தலைவன் வையையாற்றில் பரத்தையரோடு நீராடியதை மறைத்தான். என்றாலும் அதனை ஊரே ஆரவாரம் செய்து தூற்றுவது கள்ளூர் அவையம் ஆர்த்தது போல இருக்கிறது என்கிறாள் தலைவியின் தோழி. (கடுவன் மள்ளனார் – அகநானூறு 256)

* இதனையும் காண்க

சங்ககால நீதிமன்றங்கள்
**கிரேஸ் கருணாஸ்** என்பவர் ஒரு இந்திய பின்னணிப் பாடகி மற்றும் நடிகை ஆவார். இவர் குறிப்பாக தமிழ்த் திரையுலகில் பணியாற்றியுள்ளார். நடிகர் கருணாசின் மனைவியான இவர் தன் கணவர் நடித்த படங்களில் அடிக்கடி பாடியுள்ளார்.

தொழில்
------

கிரேஸ் தனது ஐந்து வயதில் பூந்தமல்லி சி.எஸ்.ஐ தேவாலயத்தில் பாடத் தொடங்கினார். இவர் தனது தேவாலயத்திலும் கல்லூரியிலும் தொடர்ந்து பாடினார். கல்லூரியில் நடந்த போட்டிக்கு நடுவராக வந்திருந்த நடிகர் கருணாசின் கவனத்தைக் கவர்ந்தார். பின்னர் இந்த இணையர் திருமணம் செய்து கொண்டனர். 

கமல்ஹாசன் நடித்த *வசூல்ராஜா எம்.பி.பி.எஸ்* (2004) படத்தில் இவர் திரைப்பட பின்னணி பாடகராக அறிமுகமாகி "சீனா தானா டோய்" என்ற பாடலை பாடினார். கருணாஸ் இவரை படத்தின் இயக்குநர் சரண் மற்றும் இசை அமைப்பாளர் பரத்வாஜ் ஆகியோரிடம் பரிந்துரை செய்த பின்னர் இவருக்கு இந்த வாய்ப்பு கிடைத்தது. பாடல் வெற்றியாள் இவர் பிரபலமானார். விரைவில் இவர் *தேவதையைக் கண்டேன்* (2004) படத்திற்காக "விளக்கு ஒண்ணு", *கற்க கசடற* படத்தில் "ஆலப்புழா அம்மணி அல்லோ", *ஆறு* (2005 ) படத்தில் "பிரியா விடு மாமு", *சண்டை* (2008) படத்தில் "வாடி என் கப்பக் கிழங்கே" *பாண்டி* (2008) படத்தில் "ஆடியடங்கும்" போன்ற பிற படங்களில் பாடினார்.  2010 களில், வழக்கமாக கருணாஸ் முக்கிய கதாபாத்திரத்தில் நடித்த படங்களில் இவர் பாடினார்.  திரைப்படங்களில் படுவதுடன், கிரேஸ் பெரும்பாலும் மேடை நிகழ்ச்சிகளிலும் பாடிவந்தார்.  

கிரேஸ் படங்களில் நடிகையாகவும் பணியாற்றியுள்ளார், குறிப்பாக *திருவிளையாடல் ஆரம்பம்* (2006) மற்றும் *கதகளி* (2016) ஆகிய படங்களில் துணை வேடங்களில் தோன்றினார்.

தனிப்பட்ட வாழ்க்கை
------------------

கிரேஸ் நடிகரும் அரசியல்வாதியுமான கருணாசை மணந்தார், அவரின் படங்களில் பெரும்பாலும் பாடகியாக பணியாற்றியுள்ளார். இந்த இணையரின் மகனான கென் *அழகு குட்டி செல்லம்* (2016) படத்தில் நடிகராக அறிமுகமாகி படங்களில் நடித்துள்ளார்.

குறிப்பிடத்தக்க இசைப்பாடல்கள்
-----------------------------

| ஆண்டு | பாடல் | படம் | இசையமைப்பாளர் | குறிப்புகள் |
| --- | --- | --- | --- | --- |
| 2004 | "சீனா தானா டோய்" | *வசூல்ராஜா எம்.பி.பி.எஸ்* | பரத்வாஜ் |  |
| 2004 | "விளக்கு ஒண்ணு" | *தேவதையைக் கண்டேன்* | தேவா |  |
| 2005 | "ஆலப்புழ அம்மணி அல்லோ" | *கற்க கசடற* | பிரயோக் |  |
| 2005 | "ஃப்ரீயா விடு மாமு" | *ஆறு* | தேவி ஸ்ரீ பிரசாத் |  |
| 2008 | "வாடி என் கப்பக் கெழங்கே" | *சண்டை* | தினா |  |
| 2008 | "ஆடியடங்கும்" | *பாண்டி* | ஸ்ரீகாந்த் தேவா |  |
| 2016 | "திட்டாதே" | *திருநாள்* | ஸ்ரீகாந்த் தேவா |  |
| 2016 | "தத்தலக்கா" | *எனக்கு இன்னொரு பெயர் இருக்கு* | ஜி. வி. பிரகாஷ் குமார் |  |

திரைப்படவியல்
-------------

* *திருவிளையாடல் ஆரம்பம்* (2006)
* *கதகளி* (2016)

குறிப்புகள்
-----------

 

1. 1 2
2. ↑  "Enakku Innoru Peru Irukku (aka) Enaku Innoru Per Iruku songs review". Behindwoods.com. 2016-05-12. 2017-11-14 அன்று பார்க்கப்பட்டது.
3. ↑  "Tamil Nadu / Chennai News : Their mere presence livened up silver screen". The Hindu. 2005-10-24. 2017-11-14 அன்று பார்க்கப்பட்டது.
4. ↑  Tamil Nadu. "Parks turn centres of festivities - TAMIL NADU". The Hindu. 2017-11-14 அன்று பார்க்கப்பட்டது.
5. ↑  Share on FacebookShare on Twitter. "Azhagu Kutti Chellam Movie Review, Trailer, & Show timings at Times of India". Timesofindia.indiatimes.com. 2017-11-14 அன்று பார்க்கப்பட்டது.

வெளி இணைப்புகள்
---------------

* இணையத் திரைப்பட தரவுத்தளத்தில் கிரேஸ் கருணாஸ்
**வல்லங்குளம் பாலம்** *(Vallamkulam Bridge)* என்பது இந்தியாவின் கேரளா மாநிலத்தில் உள்ள பத்தனம்திட்டா மாவட்டத்தில் இரவிபேரூர் மற்றும் கவியூர் பஞ்சாயத்துகளை இணைக்கும், ஒரு குறுகிய எஃகு பாலம் ஆகும். நாற்பதாண்டுகளுக்கு முன்னரே இப்பாலம் கட்டப்பட்டது. சபரிமலைக்குச் செல்லும் பாதையில் அமைந்துள்ள ஒரே எஃகு பாலம் வல்லம்குளம் பாலம் ஆகும். திருவல்லை நகரத்திற்கு அப்பால் ஆறு கிலோமீட்டர் தொலைவில் திருவல்லை – கோழஞ்சேறி சாலையில் மணிமாலா ஆற்றின் குறுக்கே இப்பாலம் கட்டப்பட்டுள்ளது.

2012 ஆம் ஆண்டு மார்ச்சு மாதம் 25 ஆம் நாள் அன்று கேரள முதல்வர் உம்மன் சாண்டி திருவல்லை- கும்பழை மாநில நெடுஞ்சாலையில் புதிதாக கட்டப்பட்ட இப்பாலத்தைத் திறந்து வைத்தார். 75 மீட்டர் நீளமும், 11.5 மீட்டர் அகலமும் கொண்ட இபபுதிய பாலம் இரண்டு ஆண்டுகளில் Rs.4.5 கோடி செலவில் கட்டப்பட்டது ஆகும்..

மேற்கோள்கள்
-----------

1. ↑  "New bridge to replace old one at Vallamkulam". *The Hindu*. 15 September 2009.. பார்த்த நாள்: 2011-05-18.
2. ↑  "Priority for infrastructure development, says Chandy". *The Hindu*. 2012-03-22.. பார்த்த நாள்: 2016-11-03.
**கிர்க்லீசு பெருநகர் பரோ**  (*Metropolitan Borough of Kirklees*) இங்கிலாந்தின் மேற்கு யார்க்சையரில் அமைந்துள்ள ஓர் பெருநகர பரோவாகும். இதன் மக்கள்தொகை 2011 கணக்கெடுப்பின் மதிப்பீட்டின்படி 423,000 ஆகும். இதில் பாட்லி, பிர்ஸ்டால், கிளெக்கீட்டான்,டென்பி டேல், டியூசுபரி, எக்மோன்ட்விக், ஹோல்ம்ஸ்பிர்த், அட்டர்சுபீல்டு, கிர்க்பட்டன், மார்சுடன், மேல்த்தாம், மீர்பீல்டு மற்றும் இசுலைத்வைட்டு ஆகிய குடியிருப்புப் பகுதிகள் அடங்கியுள்ளன. இவற்றில் மிகப் பெரிய குடியிருப்புப் பகுதியாக அட்டர்சுபீல்டு உள்ளது. இப்பெருநகர பரோவின் நிர்வாக மையம் அட்டர்சுபீல்டுலேயே உள்ளது. 

1974ஆம் ஆண்டு உருவாக்கப்பட்ட இந்த உள்ளாட்சிப் பரோ பழங்கதை நாயகன் இராபின் ஊட்டின் கல்லறை இடமான *கிர்க்லீசு பிரியாரி*யை ஒட்டி பெயரிடப்பட்டுள்ளது.  இந்தக் கல்லறை இருந்தவிடத்தில் இன்று கிர்க்லீசு பூங்காப் பண்ணை அமைக்கப்பட்டுள்ளது.

மேற்சான்றுகள்
-------------

1. 1 2  O'Leary, Patrick (8 August 1974). "Kirklees: Robin Hood brings the communities together". *The Times*: p. 12.
2. ↑  "In the footsteps of Robin Hood". *History*. Channel 4. 2009-02-14 அன்று பார்க்கப்பட்டது.

வெளி இணைப்புக்கள்
-----------------

* Kirklees Council Website
* Multimap location
சியூசு1 (Z1) கணினியின் நேர்ப்படி
1938 ஆம் ஆண்டில், செர்மனியைச் சேர்ந்த கொன்ராடு சியூசு எனும் அறிஞர், **சியூசு1**(Z1) எனும் விசைமுறைக் கணக்கிடும் கருவியை வடிவமைத்தார். இக்கணக்கிடும் கருவியானது, 22 பிட்டு அகலம் கொண்ட மிதவைப்புள்ளி எண்களை கையாண்டிடும் இருமை எண் வடிவமைப்பும் சிறு நிரலாக்க வசதியும் கொண்ட விசைமுறைக் கணக்கிடும் கருவியாக இருந்தது. எண்களை ஒன்றன்பின் ஒன்றாக கூட்டிடவும் கழித்திடவும் பெருக்கிடவும் வகுத்திடவும் இதில் வசதிகள் இருந்தன. இதனுள் 64 என்களை சேமிக்கவல்ல நினைவகமும் இருந்தது. 35 மிமி ஞெகிழிப்படலத்தில் பதிக்கப்பட்ட கணக்கிடுவதற்கான நிரலின் கட்டளைகள் இக்கருவியால் படிக்கப்பட்டு இயக்கப்பட்டன. 30000 உலோகப் பகுதிகளும் 1 டன் எடை கொண்ட கருவியக இது இருந்தது. கடிகார அதிர்வலை உருவாக்கிட இதனுள் ஒரு மின்னோட்டி இருந்தது. சான் வான் நோய்மான் பின்னாட்களின் கட்டமைத்துப் புகழ்பெறச்செய்த நிரல்தேக்கிக் கணினிமாதிரியை ஒத்தே இருந்தது சியூசு1இன் வடிவமைப்பு. 1944 ஆம் ஆண்டு, பார்ப்போர் நடந்துகொண்டிருந்த காலத்தில் பெர்லினின் மீது பிரித்தன் மேற்கொண்ட குண்டுபொழிவில் இவரது குடியிருப்பும் அதற்குள் இருந்த சியூசு1 கருவியும் அதன் செயல்திட்ட வரைபடங்களும் சிதைந்துபோயின. பின்னர் சீமென்சு எனும் நிறுவனத்தின் பண உதவியில் 1989 ஆம் அண்டு, இரண்டு கோடி ரூபாய் செலவில் இக்கருவியை சில உதவியாளர்களுடன் இணைந்து மீட்டுருவாக்கினார்.

மேற்கோள்கள்
-----------

1. ↑   (in en) *Origins and Foundations of Computing: In Cooperation with Heinz Nixdorf MuseumsForum*. Springer Science & Business Media. 2009-11-05. பக். 78–. பன்னாட்டுத் தரப்புத்தக எண்:978-3-64202992-9.. பார்த்த நாள்: 2022-07-10.
2. ↑   (in en) *The Plankalkül*. Gesellschaft für Mathematik und Datenverarbeitung (GMD). 1976. பக். 21–.. பார்த்த நாள்: 2022-07-10.
**பலு பஸ்டி**  (Balu Basti) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது. இது அல்-ஹிட்-தஸ் எனவும் அழைக்கப்படுகின்றது.

மக்கள் தொகையியல்
----------------

2004 ஆம் ஆண்டில் ஏற்பட்ட 2004 இந்தியப் பெருங்கடல் நிலநடுக்கத்தினாலும் ஆழிப்பேரலையினாலும் இக்கிராமம் பாதிக்கப்பட்டது. இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக பலு பஸ்டி கிராமத்தில் 22 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 94.37% ஆகும்.

மேற்கோள்கள்
-----------

1. ↑  "Andaman and Nicobar Islands villages" (PDF). Land Records Information Systems Division, NIC. 2016-03-04 அன்று மூலம் (PDF) பரணிடப்பட்டது. 2015-07-25 அன்று பார்க்கப்பட்டது.
2. ↑  "District Census Handbook - Andaman & Nicobar Islands" (PDF). *இந்திய மக்கள் தொகை கணக்கெடுப்பு, 2011*. Directorate of Census Operations, Andaman & Nicobar Islands. 2015-07-21 அன்று பார்க்கப்பட்டது.
**தெற்கு ஆசியாவில் ஏற்பட்ட வெள்ளங்கள் 2017** (*2017 South Asian floods*) என்பது, தெற்காசிய நாடுகளான வங்காளதேசம், இந்தியா, நேபாளம் மற்றும் பாக்கித்தான் ஆகிய நாடுகளில் 2017ஆம் ஆணு சூலை முதல் செப்டம்பர் வரை பரவலான பருவமழை பெய்து வெள்ளம் ஏற்பட்டது. ஆகத்து 30 வரை, 410 இலட்சத்திற்கும் அதிகமான மக்கள் வெள்ளத்தால் பாதிக்கப்பட்டுள்ளனர். இந்த எண்ணிக்கையானது 3 தினங்களில் 10 சதவிகிதமாக ஆக அதிகரித்துள்ளது. 
கடந்த இரண்டு தசாப்தங்களில் தெற்காசியாவில் ஒவ்வொரு ஆண்டும் சராசரியாக சுமார் 2,000 பேர் வெள்ளம் காரணமாக இறந்துள்ளனர் என்று த நியூயார்க் டைம்ஸ் ஆய்வு மையத்தின் பேரிடர்களின் தொற்றுநோயியல் பேரிடர் தரவுத் தகவல்கள் தெரிவிக்கின்றன.

2017ஆம் ஆண்டில் குசராத்தில் ஏற்பட்ட வெள்ளப் பகுதிகளில் மீட்பு குழுவினர் மீட்பு பணியில்

பின்னணி
-------

ஒவ்வொரு ஆண்டும் சூன் மற்றும் செப்டம்பர் மாதங்களுக்கு இடையே பருவமழை தெற்காசியாவை தாக்குகிறது. ஆனால் 2017ஆம் ஆண்டு பெயத பருவமழையானது சராசரியை அளவைவிட மிக அதிகமாக இருந்தது. சமீபத்திய ஆண்டுகளில் காணப்படாத அளவில் வெள்ளம் மற்றும் அதனுடன் தொடர்புடைய நிலச்சரிவுகள் இதனால் ஏற்பட்டது. இதனால் ஏற்பட்ட வெள்ளப் பாதிப்புகளை, பல தசாப்தங்களில் ஏற்பட்ட மிக மோசமான தெற்காசிய வெள்ளம் என்று வல்லுநர்கள் அழைத்துள்ளனர். வெள்ளத்தால் சேதமடைந்த விளைநிலங்கள் காரணமாக நீண்ட கால உணவு விநியோகம் கேள்விக்குறியாகியுள்ளது. செப்டம்பர் 2 வரை, 1,288 பேர் வெள்ளத்தால் உயிரிழந்தது உறுதிசெய்யப்பட்டுள்ளது. மேலும் 450 இலட்சத்திற்கும் அதிகமானோர் பாதிக்கப்பட்டுள்ளனர். 2017 ஆகத்து கடைசி வாரத்தில் பாதிக்கப்பட்டவர்களின் எண்ணிக்கை 2.4 கோடியிலிருந்து இருந்து 4.1 கோடியாக அதிகரித்துள்ளது.
காலநிலை மாற்றம் மற்றும் மேம்பாட்டிற்கான பன்னாட்டு மையம் மற்றும் பிறர் இந்த வெள்ளம் காலநிலை மாற்றத்தால் ஏற்பட்டதாக கவலைத் தெரிவித்துள்ளனர்.

பாதிக்கப்பட்ட நாடுகள்
---------------------

* வங்காளம்
* இந்தியா,
* நேபாளம்
* பாக்கித்தான்

சான்றுகள்
---------

1. ↑  Raj, Suhasini; Gettleman, Jeffrey (September 7, 2017). "They Thought the Monsoons Were Calm. Then Came the Deadly Floods". *The New York Times*. .
2. ↑  Raj, Suhasini; Gettleman, Jeffrey (7 September 2017). "They Thought the Monsoons Were Calm. Then Came the Deadly Floods". *The New York Times*. .
3. ↑  "South Asia floods: What's happening? – CBBC Newsround". BBC News. 2 September 2017. .
4. ↑  Reuters. "UN: Bangladesh Risks 'Devastating' Hunger after Major Floods" (in en). *VOA*. .
5. ↑  "16 million children affected by massive flooding in South Asia, with millions more at risk". *UNICEF*. 2 September 2017. 4 September 2017 அன்று பார்க்கப்பட்டது.
6. ↑  "Deadly South Asia floods affect 16m people". BBC News. 18 August 2017. .
7. ↑  Gettleman, Jeffrey (29 August 2017). "More Than 1,000 Died in South Asia Floods This Summer". *The New York Times*. .
8. ↑  Leister, Eric (23 August 2017). "24 million people impacted by monsoon flooding in India, Nepal and Bangladesh". AccuWeather.com. Archived from the original on 24 ஆகஸ்ட் 2017. .
9. ↑  Ahmed, Farid. "South Asia Struggles to Contain Flood Damage". *The Wire* (ஆங்கிலம்). 24 August 2017 அன்று பார்க்கப்பட்டது.
10. ↑  Watts, Jonathan (31 August 2017). "In an era of dire climate records the US and South Asia floods won't be the last". *The Guardian*. .
**கிஜீஜீ**  (*Kijiji* இசுவாகிலி:}}, *சிற்றூர்*) உள்ளூர் வலைவழி வரிவிளம்பரங்களை பதிவதற்கான வலைவழி ஊரக சமூகங்களின் மைய பிணையமாகும். இது இபே நிறுவனத்தின் துணை நிறுவனமாகும். மார்ச் 2005இல் துவக்கப்பட்டது. கிஜீஜீ வலைத்தளங்கள் தற்போது செருமனியின் 300க்கும் மேற்பட்ட நகரங்களில் அமைந்துள்ளன. மேலும் கிஜீஜீ சமூகங்கள் கனடா, பிரான்சு, இத்தாலி, சீனா, இந்தியா, தைவான், பெல்ஜியம், சுவிட்சர்லாந்து, உருசியா ஆஸ்திரியா மற்றும் ஜப்பான் நாடுகளில் உள்ள நகரங்களிலும் உருவாகியுள்ளன. ஐக்கிய அமெரிக்காவில் தேர்ந்த சில நகரங்களுக்கு சூன் 29,2007இல் அறிமுகப்படுத்தப்பட்டது.

  

கிஜீஜீ கிறெக் பட்டியல் போன்ற சேவைகளை வழங்கி அதன் போட்டியாளராக இருப்பினும் முக்கிய வேறுபாடாக கிஜீஜீயின் இணையப் போக்குவரத்து ஐக்கிய அமெரிக்காவில் மிகவும் குறைவாக இருப்பதும் வளர்ப்பு விலங்கினப் பகுதி கொண்டிருத்தலும் ஆகும். இதன் உரிமையாளரான இபே நிறுவனம் கிறெக் பட்டியலிலும் பங்கு வைத்துள்ளது. இரு நிறுவனங்களுக்குமிடையே தங்கள் வணிகத்தை பாதித்ததாகவும் வணிக இரகசியங்களைக் கவர்ந்ததாகவும் பிணக்கு ஏற்பட்டு நீதிமன்றம் வரை சென்றது.

இபே வரிவிளம்பரங்கள் பிரிவின் தரவுகளின்படி இது கனடாவில் முதன்மையான வலைவழி வரிவிளம்பர சேவையாக விளங்குகிறது

மேற்கோள்கள்
-----------

1. ↑  "eBay Classifieds Group page about Kijiji brand". 2009-06-05 அன்று மூலம் பரணிடப்பட்டது. 2012-01-20 அன்று பார்க்கப்பட்டது.
2. ↑  "Business Week".. பார்த்த நாள்: 2007-12-27.
3. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2012-01-20 அன்று பார்க்கப்பட்டது.
4. ↑  "Craigslist strikes back at eBay". *BBC News*. 2008-05-13. .
5. ↑  Stone, Brad (2008-04-30). "EBay-Craigslist Fight Is About Kijiji and Control, Complaint Shows". *NY Times*. .
6. ↑  Kijiji statistics பரணிடப்பட்டது 2012-01-01 at the வந்தவழி இயந்திரம். eBay Classifieds Group. Accessed November 29, 2011.

வெளியிணைப்புகள்
---------------

* இபே வரிவிளம்பரங்கள்
* கிஜீஜீ கனடா
* கிஜீஜீ இத்தாலி பரணிடப்பட்டது 2012-01-20 at the வந்தவழி இயந்திரம்
* கிஜீஜீ பெல்ஜியம் பரணிடப்பட்டது 2015-03-15 at the வந்தவழி இயந்திரம்
* கிஜீஜீ Kleinanzeigen Österreich பரணிடப்பட்டது 2012-01-21 at the வந்தவழி இயந்திரம்
* கிஜீஜீ Schweiz பரணிடப்பட்டது 2012-01-20 at the வந்தவழி இயந்திரம்
* கிஜீஜீ துருக்கி பரணிடப்பட்டது 2015-03-10 at the வந்தவழி இயந்திரம்
**கிடங்கில் குலபதி நக்கண்ணனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று உள்ளது. அது குறுந்தொகை 252. இதில் அரிய தொடர்கள் உள்ளன.

குறுந்தொகை 252 பாடல்
--------------------

நெடிய திரண்ட தோள்வளை நெகிழ்த்த  

கொடியன் ஆகிய குன்று கெழு நாடன்  

வருவதோர் காலை இன்முகம் திரியாது  

கடவுள் கற்பின் அவன் எதிர் பேணி  

மடவை மன்ற நீ எனக் கடவுபு  

துனியல் வாழி தோழி சான்றோர்  

புகழு முன்னர் நாணுப  

பழி யாங்கு ஒல்பவோ காணுங்காலே.

### குறுந்தொகை 252 பாடல் தரும் செய்தி

கொடியவனாகிப் பிரிந்து சென்று வந்தவனிடத்திலும் இன்முகம் காட்டுகிறாயே என்று கூறி வியந்த தோழிக்குத் தலைவி சொல்கிறாள்.

சான்றோர் புகழுக்காகவும் நாணுவர். நான் இன்முகம் காட்டாவிட்டால் தாம் பழி செய்துவிட்டதாக அவர் உணர்வர். அப்போது என்ன ஆவாரோ என்று எண்ணித்தான் இன்முகம் காட்டுகிறேன். 

#### கடவுள் கற்பு

அவள் உடலும் உள்ளமும் சோரும்படி விட்டுவிட்டுப் பிரிந்து சென்று மீண்டு வந்தாலும் இன்முகத்தோடு அவனை வரவேற்றுப் பேணுதல் கடவுள் கற்பு என்று போற்றப்படுகிறது.

கற்பு = கற்றுக்கொண்ட கடமை  

கடவுள் = உலகியலைக் கடந்து உள்ள நிலைமை

#### சான்றோர் புகழு முன்னர் நாணுப

பிறர் தன்னைப் புகழத் தொடங்கும் முன்னரே நாணுவர். இது ஆண்களும் கொள்ளும் நாணம்.

#### பழந்தமிழ்

##### நிகழ்கால வினையெச்சம்

கடவுபு - கடவிக்கொண்டு  

கடவுபு துனியல் = கேட்டுக்கொண்டு மாறுபட்டு நிற்காதே